burgasdotpro/wikipedia huggingface dataset:
Mirský zámok

Mirský zámok - hrad (, ) sa nachádza v blízkosti mestečka Mir v dnešnom Bielorusku. Leží v Hrodnianskej oblasti, zhruba juhozápadne od Minska.
Výstavba zámku v gotickom slohu začala na konci 15. storočia. Túto etapu ukončil vojvoda Ilinič na začiatku 16. storočia.
Zámok bol postavený ako štvorcová stavba s vežami z červených tehál v rohoch. Piata veža je umiestnená nad padacím mostom. Obranný systém pevnosti je vybudovaný veľmi premyslene. Hradby obsahujú dve rady strieľní a veže umožňovali streľbu z diel. Okolo celého zámku boli vybudované zemné valy s bastiónmi vo všetkých rohoch a celý komplex obklopovala vodná priekopa.
Okolo roku 1568 prešiel zámok do rúk grófa Radziwilla, ktorý pokračoval v jeho zveľaďovaní, tentoraz v renesančnom štýle. Pozdĺž východných a severných hradieb vybudoval trojposchodový palác bohato zdobený portálmi, stĺpmi, balkónmi a verandami. Pri severnej časti hradieb je talian. záhrada, na opačnej strane zas umelé jazierko.
V druhej polovici 18. storočia bol zámok opustený a v napoleonských vojnách utrpel vážne škody. Obnovený a zreštaurovaný bol až koncom 19. storočia. 
Do roku 1895 bol zámok vo vlastníctve Radziwillovcov, keď ho Maurice Hohenlohe-Schillingfurst predal grófovi Mikolajovi Swiatopelk-Mirski. Mikolajov syn Michal prestaval zámok podľa plánov architekta Teodora Bursza. Rodina Swiatopelk-Mirski vlastnila zámok až do roku 1939.
Počas 2. svetovej vojny zámok obsadili nemecké okupačné vojská a slúžil aj ako zberný tábor pre miestnu židovskú komunitu pred transportom do likvidačných koncentračných táborov.
Ako unikátna stavba bieloruskej architektúry, ktorá zachytáva stavebný vývoj od gotiky až po barok, bol zámok v roku 2000 zaradený na zoznam svetového kultúrneho dedičstva UNESCO.
The Eagles

The Eagles (skrátene aj Eagles) je americká rocková skupina, ktorá vznikla začiatkom 70. rokov v Los Angeles (Kalifornia, USA). 
So svojimi piatimi singlami a šiestimi albumami na prvom mieste rebríčkov sa skupina stala jednou z najúspešnejších kapiel 70. rokov. Na konci 20. storočia boli dva albumy tejto skupiny, kompilácia "Eagles: Their Greatest Hits 1971–1975" a štúdiový album "Hotel California" zaradené asociáciou RIAA medzi desať najpredávanejších albumov. Časopis "Rolling Stone" zaradil album "Hotel California" na 37. miesto medzi "500 najlepších albumov všetkých čias" a skupinu zaradil na 75. miesto v zozname "100 najlepších umelcov všetkých čias". 29- krát platinový album "Eagles: Their Greatest Hits 1971–1975" je dodnes podľa rebríčka Billboard 200 najlepšie predávaným albumom v USA a tretím najlepším na svete po Jacksonovom albume "Thriller" a albume "Back in Black" od skupiny AC/DC. 
Skupina The Eagles sa rozpadla v roku 1980, no členovia skupiny sa znovu zišli v roku 1994 pri výrobe albumu "Hell Freezes Over", na ktorom sa nachádzala zbierka skladieb z koncertov a nových štúdiových nahrávok. Od tejto doby príležitostne spolu koncertujú. V roku 1998 bola skupina Eagles uvedená Rokenrolovej siene slávy. V roku 2007 prvýkrát po 28 rokoch skupina vydla nový úplný štúdiový album s názvom "Long Road Out of Eden".
Värmland (provincia)

Värmland alebo Värmlands län je provincia na severozápade Švédska. Susedí s provinciami Dalarna, Örebro a Västra Götaland. Na východe susedí s tromi nórskymi provinciami Østfold, Akershus a Hedmark.
Kostol svätého Martina (Vrbové)

Kostol sv. Martina sa nachádza v meste Vrbové. Tento rímskokatolícky kostol je zasvätený sv. Martinovi biskupovi vyznávačovi.
Bol dobudovaný v roku 1397 ako farský. Pôvodný gotický kostol so svätyňou trojbokého záveru a predstavanou vežou sa zachoval v murive, stĺpoch hlavnej (strednej) lode a vo veži. V 17. storočí bol kostol barokizovaný, bola urobená nová klenba a neskôr pristavaná bočná severná loď. V 18. storočí pristavaná južná loď. Vonkajšie murivo južnej a západnej strany je hladké, na svätyni a na severnom priečelí sú oporné piliere. Klenba svätyne je lunetová so štukovou ozdobou, hlavná a južná loď má krížovú klenbu, klenba severnej lode je valená. Predstavaná gotická veža má v prízemí goticky lomený vchod. Tu je aj vchod do krypty.
Novší hlavný oltár má uprostred sochu sv. Martina, po stranách apoštolov sv. Petra a sv. Pavla.
Kazateľnica s plastikami sv. evanjelistov a reliéfmi cirkevných učiteľov je zo začiatku 18. storočia.
Na vedľajšom pilieri je tabuľa na pamiatku omšových základín tit. biskupa Pavla Forgáča (1736).
V závere severnej lode je oltár "Sedembolestnej Panny Márie". V južnej lodi je oltár "Božského Srdca" a na stĺpe oltár "Srdca Panny Márie".
V kostole sú rozmiestnené stanice krížovej cesty, kríž a sochy.
Užívaný bočný vchod vedie do južnej lode, kde je umiestnený organ (1947).
Kostol v rokoch 1612-1662 slúžil nekatolíkom.
Vedľa kostola je veža, vybudovaná v roku 1835 na mieste pôvodnej gotickej.
Stará osada s nálezmi z paleolitu, neolitu a z doby bronzovej má prvú písomnú správu z roku 1390 ("Orbo"). Od roku 1397 je doložená fara. V roku 1437 udelil kráľ Žigmund obci mestské výsady. Farské matriky sú vedené od roku 1699. Farská škola známa už v 16. storočí, za tureckého pustošenia v roku 1599 zničená, obnovená ako rímskokatolícka ľudová škola v roku 1752. Kondochium od konca 18. storočia. Do farnosti patrí Šípkové a Prašník. Na fare je pamätná tabuľa "J. B. Magina".
Gävle

Gävle, predtým tiež "Geffle" je švédske mesto nachádzajúce sa v provincii Gävleborg, pri ústí rieky Gävlean do mora v Botnickom zálive. Je hlavným mestom provincie.
Prvé mestské privilégia získalo mesto v roku 1446.
Významný je papierenský priemysel.
Malmö

Malmö je tretie najľudnatejšie švédske mesto nachádzajúce sa v jeho najjužnejšej provincii Skåne na južnom pobreží Švédska. 
Malmö má 290 078 obyvateľov (júl 2009), v celej metropolitnej oblasti (jednej z celkových 3 vo Švédsku) však žije 635 tisíc obyvateľov. Mesto je jedno z najstarších a najviac priemyselne vyspelých miest vo Švédsku. Mesto bolo založené v roku 1275. Je administratívnym centrom provincie Skåne.
Dejiny.
Vzniklo ako prístav a kotvisko trajektu arcibiskupa z Lundu v roku 1275. Storočia bolo druhým najväčším mestom v Dánsku pod názvom "Malmhaug". V 15. storočí bolo mesto rušným dánskym mestom s populáciou približne 5 000 obyvateľov. Stalo sa najdôležitejším mestom v oblasti Öresundu a obchodné miesto známe predajom sleďov.
Karlstad

Karlstad je švédske mesto, hlavné mesto provincie Värmland. V súčasnosti tu žije 58 544 obyvateľov. Mesto sa rozkladá pri ústí rieky Klarälven do najväčšieho švédskeho jazera Vänern.
Šport.
V meste sa nachádza úspešný hokejový klub Färjestads BK, viacnásobný švédsky majster.
Mária Hrúzová

Mária Hrúzová (* 26. august 1791, Necpaly – † 17. máj 1849, Budapešť) bola slovenská ľudová poetka.
Životopis.
Koncom 18. storočia odišla do Pešti. Neskôr pracovala ako slúžka na slovenskej fare v Maglóde a v okolí Aszódu. Po vydaji žila v Szabadszállási a v Kiskőrösi. Bola autorkou ponáškovej poézie. Jej nie početné básnické dielo je málo známe.
JavaFX Script

JavaFX Script je skriptovací jazyk vyvinutý spoločnosťou Sun Microsystems, za účelom zjednodušenia vytvárania grafických používateľských rozhraní (GUI) pre vývojárov, programátorov a výrobcov internetových stránok, ktorý patrí do technológie JavaFX.
Je to deklaratívny, staticky typovaný, objektovo orientovaný programovací jazyk.
Jeho hlavnými vlastnosťami sú:
Skriptovací jazyk bol vyvinutý tak, aby jeho syntax odrážala rozloženie komponentov v GUI a umožnil tak ľahšie vytváranie bohatých grafických aplikácií. Taktiež sa pomocou neho dá vytvoriť omnoho efektívnejší kód čo sa rozsahu týka.
JavaFX Script nenahradzuje Java 2D ani Swing, je použitý len na vytvorenie GUI komponentov, ich nakonfigurovanie a prepojenie. Technológia je navrhnutá tak, aby podporovala GUI akejkoľvek veľkosti a rozsahu.
Najefektívnejšie použitie jazyka je v spojení s jazykom Java. Primárne triedy sa napíšu v jazyku Java a GUI bude implementované pomocou JavaFX Script.
Odrodou jazyka JavaFX Script je jeho "brat", JavaFX Mobile, ktorý umožní rozšírenie skriptovacieho jazyka na mobilné zariadenia.
Die Ärzte

Die Ärzte je nemecká punk rocková kapela z Berlína. Kapelu založili Dirk Felsenheimer a Jan Vetter. Skupina Die Ärzte spolu vydala 15 albumov.
William Edgar Thornton

William Edgar Thornton ( * 14. apríl 1929, Faison, Severná Karolína, USA† 11. január 2021, Boerne, Texas) bol americký astronaut z programu Skylab a letov s raketoplánmi.
Životopis.
Mladosť a výcvik.
Po základnej a strednej škole vyštudoval univerzitu v Severnej Karolíne (University of North Carolina ) a v roku 1952 tam získal titul inžiniera fyziky. V štúdiu ďalej pokračoval a roku 1963 obhájil doktorát medicíny na rovnakej univerzite. Potom slúžil v americkej armáde v letectve a odtiaľ sa 2. augusta 1967 dostal do šiestej skupiny kozmonautov. Bol zaradený do podporných posádok letov Skylab 2, Skylab 3 a Skylab 4. Po ukončení tohto programu sa preškolil na raketoplány. Oženil sa (manželka Jennifer, rodená Fowlerová) a mal dve deti.
Lety do vesmíru.
Koncom leta roku 1983 sa stal 127 kozmonautom Zeme, keď na palube raketoplánu Challenger odštartoval na misiu STS-8. Šesťdenného letu sa zúčastnila táto päťčlenná posádka: veliteľ Richard Truly, ďalej Daniel Brandenstein, Guion Bluford, Dale Gardner a William Thornton. Štartovali z Kennedyho vesmírneho strediska na myse Canaveral a pristáli na žiadosť armády na základni Edwards Air Force Base v Kalifornii v noci kvôli plánovaným vojenským cieľom misie. V noci tiež vypustili indickú telekomunikačnú družicu "Instat 1B".
Po druhýkrát letel za necelé dva roky v rovnakom raketopláne na sedemdennú misiu STS-51-B. Veliteľom letu bol plk. Robert Overmyer, pilot plk. Frederick Gregory, ďalšími v posádke boli dr. William Thornton, dr. Norman Thagard, dr. Don Lind, dr. Lodewijk van den Berg a dr. Taylor Wang. Na obežnú dráhu vyniesli laboratórium Spacelab 3 a niekoľko zvierat. Štart aj pristátie boli zhodné s prvým letom.
Po letoch.
Z tímu kozmonautov NASA odišiel 3. mája 1994 vo svojich 65 rokoch. Po odchode učil na texaskej univerzite (University of Texas) v Galvestone budúcich lekárov, čo tam ale aj na iných školách robil s prestávkami aj počas svojej kozmonautickej kariéry.
SOR B 9,5

SOR B 9,5 je model českého mestského autobusu kapacitnej kategórie MIDI, ktorý bol vyrábaný spoločnosťou SOR Libchavy od roku 1997 do roku 2005. Ide o autobus so zníženou podlahou, tá sa nachádza nad vozovkou.
Konštrukcia.
SOR B 9,5 je dvojnápravový model s trojdverovou karosériou. Hnacia náprava je zadná, motor a prevodovka sa nachádzajú pod podlahou v zadnej časti vozidla. Polosamonosná karoséria vozidla je zváraná z ocelových uzavretých profilov, zvonku je oplechovaná, zvnútra obložená plastovými doskami. Vybrané spodné časti sú z nerezovej ocele. Predná náprava je značky SOR, zadná značky Meritor.
Výroba a prevádzka.
V dobe uvedenia SORu B 9,5 nebol na území bývalého Česko-Slovenska žiaden iný autobus v tej istej kapacitnej kategórií a vďaka tomu sa tento model objavil v Bratislave, ale i českých mestách ako Liberec či Hodonín. Taktiež bolo vyrobené jedno vozidlo vo variante EKOBUS s pohonom na zemný plyn. Najväčším prevádzkovateľom tohto typu vozidla je Dopravný podnik Bratislava, ktorý v rokoch 1999 – 2005 nakúpil 33 týchto vozidiel, pričom v prevádzke je ešte 12 vozidiel, ďalších 10 vozidiel využíva DPB ako vozidlá zimnej služby, na linkách MHD sa už však nevyskytujú.
V Bratislave premával na linkách .
Nástupcom tohto typu sa od roku 2004 stal model SOR BN 9,5, ktorý je čiastočne nízkopodlažný.
SOR BN 9,5

SOR BN 9,5 je model českého mestského čiastočne nízkopodlažného autobusu kapacitnej kategórie MIDI, ktorý je vyrábaný spoločnosťou SOR Libchavy od roku 2004.
Konštrukcia.
SOR BN 9,5 je dvojnápravový model s trojdverovou karosériou. Hnacia náprava je zadná, motor a prevodovka sa nachádzajú pod podlahou v zadnej časti vozidla. Polosamonosná karoséria vozu je zváraná z oceľových uzavretých profilov, zvonku je oplechovaná, zvnútra obložená plastovými doskami, pričom vybrané spodné časti sú z nerezovej ocele. Predná náprava je značky SOR, zadná značky DANA.
Vozidlo je v prednej časti nízkopodlažné, podlaha pri prvých a druhých dverách je vo výške nad vozovkou. Zadná časť je so štandardnou podlahou vo výške .
Predchodcom tohto typu je model SOR B 9,5.
Výroba a prevádzka.
Model BN 9,5 je na Slovensku v prevádzke v Bratislave (18 vozidiel; DPB je najväčší prevádzkovateľ tohto typu), Hlohovci (1 vozidlo), Košiciach (5 vozidiel), Liptovskom Mikuláši (8 vozidiel), Malackách (4 vozidlá), Nitre (12 vozidiel; Arriva, 11 vozidiel; Transdev), Piešťanoch (1 vozidlo), Prievidzi (2 vozidlá) a v Senici (2 vozidlá).
Premávka v Bratislave.
Autobusy SOR BN 9,5 boli zaradené do bežnej premávky v novembri až decembri 2007 a premávali prevažne na linkách . V súčasnosti je možné tieto autobusy stretnúť len veľmi zriedka, väčšinou ako záložné vozidlo (). Vzhľadom na nedostatok štandardných sólo vozidiel () boli v minulosti nasadzované aj na linky, kde kapacitne nepostačovali.
SOR C 9,5

SOR C 9,5 je model českého mestského autobusu kapacitnej kategórie MIDI, ktorý bol vyrábaný spoločnosťou SOR Libchavy od roku 1997. Ide o autobus so zníženou podlahou, tá sa nachádza nad vozovkou. Je konštruovaný na rýchlosť 100 km/h. 
Konštrukcia.
SOR C 9,5 je dvojnápravový model s dvojdverovou karosériou. Hnacia náprava je zadná, motor a prevodovka sa nachádzajú pod podlahou v zadnej časti vozidla. Polosamonosná karoséria vozidla je zváraná z ocelových uzavretých profilov, zvonku je oplechovaná, zvnútra obložená plastovými doskami. Vybrané spodné časti sú z nerezovej ocele. Predná náprava je značky SOR, zadná značky Meritor.
Výroba a prevádzka.
Autobusy SOR C 9,5 sú v prevádzke prevažne u menších dopravcov v Česku, prevádzkované sú však v malom množstve aj na Slovensku. V rokoch 2001 až 2003 jedno vozidlo premávalo aj v MHD Banská Bystrica na linke 53, neskôr 43. Dnes ho SAD Banská Bystrica prevádzkuje v prímestskej doprave a Kysučan Expres v diaľkovej doprave.
Model sa síce ešte stále vyrába, dopravcovia však väčšinou preferujú novší, čiastočne nízkopodlažný SOR CN 9,5.
Wachau

Wachau je rozľahlé údolie v Dolnom Rakúsku, ktorého jadro tvorí rieka Dunaj. Počiatky jeho osídlenia siahajú do prehistorických čias. V súčasnej dobe je celá oblasť jedným z najnavštevovanejších turistických miest v Rakúsku. 
Vďaka svojej mimoriadnej hodnote bolo celé údolie Wachau v roku 2000 zapísané na zoznam svetového kultúrneho dedičstva UNESCO.
Najdúch

Najdúch môže byť:
Örebro

Örebro môže byť:
Medzera

Medzera môže byť:
Prohibícia

Prohibícia (lat. "prohibitio" - zakazovať) je (štátny) zákaz výroby, dovozu a/alebo predaja nejakého výrobku, spravidla alkoholu, drogy a podobných látok.
Prohibícia sa spája najmä s absolútnym zákazom výroby, distribúcie a predaja alkoholických nápojov. V rokoch 1914-1933 bola postupne uplatnená v USA, severských štátoch a v Rusku, väčšina štátov však od nej odstúpila. Aj v súčasnosti je uplatnená v niektorých amerických okresoch /counties/.
SOR BN 12

SOR BN 12 je model českého mestského čiastočne nízkopodlažného autobusu štandardnej kapacitnej kategórie, ktorý je vyrábaný spoločnosťou SOR Libchavy od roku 2004 do súčasnosti.
Konštrukcia.
SOR BN12 bol prvým nízkopodlažným vozidlom z produkcie formy SOR. SOR BN9.5 je dvojnápravový model s trojdverovou karosériou. Hnacia náprava je zadná, motor a prevodovka sa nachádzajú pod podlahou v zadnej časti vozidla. Polosamonosná karoséria vozu je zváraná z oceľových uzavretých profilov, zvonku je oplechovaná, zvnútra obložená plastovými doskami, pričom vybrané spodné časti sú z nerezovej ocele. Predná náprava je značky SOR, zadná značky DANA.
Vozidlo je v prednej časti nízkopodlažné s podlahou vo výške 360 mm nad vozovkou. Zadná časť je so štandardnou podlahou vo výške 800 mm. Dopravné podniky ho môžu zakúpiť vo verzií so štyrmi dverami, alebo troma dverami. SOR BN 12 sú vyrábané v typoch Euro 3, Euro 4 a Euro 5. Existuje aj prímestský variant SOR CN 12. A existuje aj variant s pohonom na CNG - SOR BN12 Ekobus City Plus. 
Autobus by mal nahradiť nový, plne nízkopodlažný SOR NB12, ktorý sa do sériovej výroby dostane pravdepodobne v lete tohto roku. Zatiaľ sa testoval v niekoľkých mestách vrátane slovenských.
SOR BN12 na Slovensku.
Na Slovensku je autobus BN12 zaradený do premávky v mestách:
SOR C 12

SOR C 12 je model českého prímestského autobusu štandardnej kapacitnej kategórie, ktorý je vyrábaný spoločnosťou SOR Libchavy od roku 2003.
Jedným z prvých vozidiel jazdiacich na Slovensku je autobus spoločnosti SAD Humenné s ŠPZ VT-779AV zaradené do premávky v novembri 2005. 
Konštrukcia.
SOR C 12 je dvojnápravový model s dvojdverovou karosériou. Hnacia náprava je zadná, motor a prevodovka sa nachádzajú pod podlahou v zadnej časti vozidla. Polosamonosná karoséria vozidla je zváraná z oceľových uzavretých profilov, zvonku je oplechovaná, zvnútra obložená plastovými doskami. Vybrané spodné časti sú z nerezovej ocele. Predná náprava je značky SOR, zadná značky Meritor. Podlaha je vo výške 800 mm nad zemou.
Vo vozidlách býva osadený motor Iveco Tector 6, EURO IV, alebo Iveco Tector, EURO V s objemom 5 880 cm3 a výkonom 194 kW/2 500 otáčok. Maximálny rýchlosť vozidla je 100 km/h. 
Celková obsaditeľnosť je 100 cestujúcich, pričom rozdelenie miest na sedenie a státie má dve varianty rozdielne len o 2 miesta. Pri druhých dverách je vyčlenený priestor na kočík.Pre komfort cestujúcich sa na strechu vozidla umiestňuje klimatizácia a nezávislým teplovodným kúrením Eberspächer Hydronic 24. Vozidlo sú zvyčajne vybavené vizuálnym informačným systémom R&amp;G. 
Prevádzka na Slovensku.
Na Slovensku tento typ autobusu prevádzkujú títo dopravcovia:
Richard Harrison Truly

Richard Harrison Truly ( * 12. november 1937, Fayette, Mississippi, USA – † 27. február 2024, Genesee, Colorado) bol americký astronaut z programov MOL, Apollo-Sojuz, Skylab a letov s raketoplánmi. V rokoch 1989-1992 bol riaditeľom NASA.
Život.
Mladosť a výcvik.
Po základnej a strednej škole pokračoval v štúdiách a v roku 1959 vyštudoval technologický inštitút v Georgii (Georgie Institute of Technology) a s diplomom leteckého inžiniera bol v roku 1965 vybratý pre vojenský program MOL 1. Odtiaľ bol v auguste roku 1969 prevedený medzi kozmonautov NASA. Bol zaradený do podporných posádok letov Skylab 2, Skylab 3, Skylab 4 a do programu Sojuz-Apollo. Po ukončení aj tohto programu sa preškolil na raketoplány. Najprv bol záložným pilotom pre prvý testovací let. V tom čase bol fregatným kapitánom. Bol ženatý a mal tri deti. Používal prezývku „Dick“. 
Lety do vesmíru.
Po prvýkrát letel na raketopláne Columbia v novembri 1981 a stal sa tak 105. kozmonautom Zeme. Bol to druhý testovací let STS (Space Transportation System) trvajúci dva dni. Posádku tvorili dvaja kozmonauti, veliteľ plukovník USAF Joseph Engle a pilot námorný kapitán Richard Truly. Odštartovali z Kennedyho vesmírneho strediska na Floride (mys Canaveral) a pristáli na vojenskej základni Edwards Air Force Base v Kalifornii.
Koncom leta roku 1983 na palube raketoplánu Challenger odštartoval na misiu STS-8. Šesťdenného letu sa zúčastnila táto päťčlenná posádka: veliteľ Richard Truly, ďalej Daniel Brandenstein, Guion Bluford, Dale Gardner a William Thornton. Na naliehanie armády štart z mysu Canaveral aj pristátie na základni Edwards sa uskutočnili v noci kvôli plánovaným vojenským cieľom misie. V noci tiež vypustili indickú telekomunikačnú družicu Instat 1B.
Po letoch.
Ihneď po svojom druhom lete z NASA odišiel do veliteľskej armádnej funkcie, po troch rokoch bol v roku 1986 prevelený do Washingtonu za NASA. V rokoch 1989-1992 pôsobil ako riaditeľ NASA. O rok neskôr sa vo svojich 56 rokoch vrátil na univerzitu v Georgii, kde zotrval ako riaditeľ ďalších šesť rokov.
Antalya

Antalya (gr. Αττάλεια – "Attália") je piate najnavštevovanejšie mesto v Turecku, ktoré sa nachádza pri pobreží Stredozemného mora, v starogréckom kraji Pamfýlia. Je hlavným mestom rovnomennej provincie a známym turistickým letoviskom. V roku 2015 malo mesto 2,288 mil. obyvateľov.
História.
Mesto pod menom "Attalia" založil pergamský kráľ Attalos II. v roku 150 pred Kr. ako základňu pre svoje námorníctvo. Nedávne archeologické výskumy však potvrdili skoršie osídlenie z 3. stor. pred Kr. Mesto osídlili Gréci z rôznych častí stredomoria. Z mesta sa stalo dôležité územie Pergamskej ríše, ktorú v roku 133 pred Kr. odkázal v záveti kráľ Attalos III. Rímu. Prosperita pokračovala aj v rímskej dobe. Pavol z Tarzu tu obrátil na kresťanstvo mnoho Grékov. Prosperita pokračovala aj v Byzantskej dobe, obyvatelia mesta boli kresťania. Pochádzal odtiaľto byzantský grécky právnik a historik Michail Attalitis. V 13. stor. mesto ovládli Seldžuckí Turci, neskôr Osmanskí Turci. Prvý údaj o obyvateľstve Attalie zanechal arabský cestovateľ Ibn Battuta, ktorý píše, že moslimovia obývajú stred mesta, Gréci majú svoju izolovanú štvrť, rovnako ako Európania a Židia. Grécke obyvateľstvo podľahlo postupnej islamizácii a poturčeniu a preto v 17. stor. obývali Gréci iba 4 z 24 štvrtí. Miestni kresťanskí Gréci boli tzv, Karamanlidi, teda rozprávali po turecky, čo bolo dôsledkom predošlej islamizácie, no uchovali si grécke tradície. Počas Gréckej vojny za nezávislosť sa v Antalyi usadilo moslimské obyvateľstvo z Peloponézu, ktoré bolo odtiaľ vyhnané rebelujúcimi Grékmi. Väčšina týchto moslimov však rozprávalo po grécky. V meste tak žili skupiny turkofónnych Grékov a grekofónnych Turkov. V roku 1923 sa konala výmena obyvateľstvom medzi Gréckom a Tureckom a tak všetci miestni Gréci odišli do Grécka.
Turizmus.
Vďaka unikátnej kombinácii historických pamiatok a príjemného stredomorského pobrežia je Antalya ideálnym turistickým letoviskom, často nazývaným ako „centrum tureckého turizmu“. Medzi prístavom a žijúcim centrom mesta sa nachádza Kaleici, staré mesto postavené ešte v dobách gréckeho osídlenia. Medzi starými domami sú úzke dláždené uličky. Hoci sú v meste v súčasnosti hlavne hotely a obchody pre turistov, stále sú tu veľmi dobre badateľné stopy po Byzancii, Rimanoch a Seldžukoch. Veľká časť objavených archeologických vykopávok sa nachádza v Archeologickom múzeu. Blízko Antalye sa nachádzajú zvyšky starogréckych miest Perge, Side a Aspendos, ktoré sú častými zastávkami turistov.
Doprava.
V Antalyi sa nachádza významné medzinárodné letisko.
Navan

Navan (ír. "An Uaimh") je mesto vo východnej časti Írska, v grófstve Meath. Žije tu 3 406 obyvateľov a v aglomerácii až 24 851 obyvateľov. Je najväčším, ako aj administratívnym centrom grófstva.
Leží na sútoku riek Boyne a Blackwater v nadmorskej výške Je lokalizované na križovatke ciest N3, N51, R153, R161 a R162, severozápadne od Dublinu a ZJZ od Droghedy. Mestom prechádza železničná trať Drogheda - Kingscourt, ktorá sa v súčasnosti využíva len pre nákladnú dopravu.
Okolie mesta je významné z historického hľadiska, lokality ako Hill of Tara, Hill of Slane, Hill of Tailte, opátstvo Bective Abbey, či mestečká Slane, Kells a Trim, sú dôležité z hľadiska írskej histórie.
V blízkosti mesta ležia najväčšie bane na olovo a zinok v Európe - Tara Mines. Mesto je tiež známe tradičnou výrobou kobercov. V súčasnosti je Navan rýchlo rastúcim mestom a stáva sa satelitným sídlom Dublinu. V meste prežil detstvo herec Pierce Brosnan.
Raši (písmo)

Raši písmo alebo (správnejšie) rabínska (polo)kurzíva je druh hebrejskej tlačenej polokurzívy, ktorý sa vyvinul z hispánsko-africkej rukopisnej kurzívy a presadil sa hlavne v tlačiach biblických a talmudických komentárov, preto pomenovanie po komentátorovi Rašim, ktorý však s týmto typom písma nemal nič spoločné ani ním nikdy nepísal.
Raši písmo slúži na grafické odlíšenie jednotlivých častí textu a takisto zdôrazňuje jeho hierarchickú štruktúru. Raši písmom sú spravidla vysádzané tie časti textu, ktoré majú charakter komentáru, alebo sú nejakým spôsobom podriadené (závislé) na hlavnom texte (napr. biblické komentáre v rabínskych bibliách, tosafot vo vydaniach Talmudu apod.). Medzi výhody Raši písma patrí jeho lepšia čitateľnosť, predovšetkým v drobnej sadzbe – tvary jednotlivých písmen Raši písma sú menej zameniteľné ako tvary tlačeného kvadrátneho písma.
Virgin Atlantic Airways

Virgin Atlantic Airways Ltd. je britská letecká spoločnosť, ktorú vlastní konglomerácia Richarda Bransona Virgin Group (51 %) a Singapore Airlines (49 %). Lieta na diaľkových linkách do Severnej Ameriky, Karibiku, Afriky, Stredného východu, Ázie a Austrálie z ich hlavných londýnskych letísk Heathrow a Gatwick. V roku 2006 spoločnosť prepravila 4,6 milióna pasažierov.
Po spolupráci Randolpha Fieldsa a Richarda Bransona vznikla spoločnosť v roku 1984, prvý let sa konal 22. júna medzi Gatwickom a Newarkom. V decembri 1999 predal vlastník spoločnosti Virgin Group 49 % akcii aeroliniám Singapore Airlines. Virgin Atlantic je rivalom najväčšej britskej leteckej spoločnosti British Airways.
Daniel Charles Brandenstein

Daniel Charles Brandenstein (* 17. január 1943, Watertown, Wisconsin, USA) je bývalý americký kozmonaut z letov s raketoplánmi. 
Život.
Mladosť a výcvik.
Po základnej a strednej škole pokračoval v štúdiách na wisconsinskej univerzite (University of Wisconsin), kde v roku 1965 získal titul inžiniera matematicko-fyzikálnych vied. Potom odišiel do armády, stal sa tam námorným letcom v stíhacej peruti One Four Fice, Oak Harbor, Washington. V roku 1978, keď bol vybraný do NASA, bol poručíkom námorného letectva, ženatým, s jedným dieťaťom. 
Lety do vesmíru.
Koncom leta roku 1983 sa stal 124. kozmonautom Zeme, keď na palube raketoplánu Challenger odštartoval s misiou STS-8 na obežnú dráhu našej planéty. Šesťdenného letu sa zúčastnila táto päťčlenná posádka: veliteľ Richard Truly, ďalej Daniel Brandenstein, Guion Bluford, Dale Gardner a William Thornton. Na naliehanie armády štart z mysu Canaveral aj pristátie na základni Edwards sa uskutočnili v noci kvôli plánovaným vojenským cieľom misie. V noci tiež vypustili indickú telekomunikačnú družicu "Instat 1B".
Jeho druhou misiou bola sedemdenná STS-51-G na jar roku 1985. Letel na palube Discovery spolu s touto posádkou: John Creighton, Steven Nagel, John Fabian, Shannon Lucidová, francúzsky kozmonaut Patrick Baudry a synovec saudskoarabského kráľa, princ Sultan Saiman Abdelazíz al-Saud. Na orbite vypustili družice - "Spartan 1", "Morelos 1A", "Arabsat 1B", "Telstar 3D". Uskutočnili tiež experimenty pre program Strategic Defense Initiative.
Tretí let sa uskutočnil na treťom raketopláne. Tentokrát to bola Columbia a desaťdenná misia STS-32 v roku 1990. Kapitánom bol opäť Daniel Brandenstein, v posádke boli James Wetherbee, Bonnie Dunbarová, Marsha Ivinsová a George Low. Pri lete vypustili obrovskú vojenskú družicu "Syncom 4 F-5". Podarilo sa im stiahnuť z obežnej dráhy družicu "LDEF", ktorej hrozil zánik v atmosfére. V nákladovom priestore ju vrátili na Zem.
Po štvrtýkrát a naposledy sa do vesmíru vydal na palube štvrtého, vtedy nového amerického raketoplánu Endeavour. Na osemdennú misiu letela posádka v zložení veliteľ raketoplánu kapitán Daniel Brandenstein, Kevin Chilton, Richard Hieb, Bruce Melnick, Pierre Thuot, Kathryn Thorntonová, Thomas Akers. Bol to vlastne let testovací, napriek tomu doplnený (splnenou) úlohou stiahnuť, opraviť a späť vypustiť družicu "Intelstat 6".
Štart všetkých štyroch letov bol z Kennedyho vesmírneho strediska (mys Canaveral), pristátie v Kalifornii na základni Edwards na dne vyschnutého Rogersovho jazera v Mohavskej púšti v Kalifornii. Počas svojich 4 letov strávil vo vesmíre 32 dní.
Po letoch.
Po odchode z NASA v októbri 1992 bol zamestnaný v IBM, Federal Systems Co. v Houstone, v roku 1996 bol viceprezidentom spoločnosti Kistler Aerospace Corp. v meste Kirkland.
Kells

Kells môže byť:
Kells (grófstvo Meath)

Kells (ír. "Ceanannas") je mesto vo východnej časti Írska, v grófstve Meath. Žije tu 5 248 obyvateľov .
Leží na pravom brehu rieky Blackwater, severozápadne od Navanu a juhozápadne od Ardee. Nachádza sa na križovatke cesty I. triedy č. N3, II. triedy č. 52 a regionálnych ciest č. R163 a R164. 
Najznámejšou kultúrnou pamiatkou mesta je opátstvo "Abbey of Kells" s charakteristickou okrúhlou vežou a piatimi keltskými krížmi, spojené s menom svätého Kolumba, ako aj s manuskriptom zvaným Book of Kells. V miestnom kostole je pochovaný Sv. Kolumba a v jeho blízkosti stojí malé oratórium, zvané "St. Columcille's House". Na okraji mesta, pri ceste smerom na Oldcastle, stojí vežovitá stavba z 18. storočia, tzv. "Spire of Lloyd".
Oldcastle (grófstvo Meath)

Oldcastle (ír. "An Seanchaisleán") je mesto vo východnej časti Írska, v grófstve Meath. 
V roku 2016 tu žilo 1 383 obyvateľov.
Nachádza sa v severozápadnom výbežku územia grófstva Meath, severne od mesta prechádza hranica s grófstvom Cavan. Leží ZSZ od Kells, na križovatke ciest č. R154 do Cavanu a R195 Castlepollard - Virginia.
Juhovýchodne od mesta, v lokalite Loughcrew, sa nachádza keltské megalitické pohrebisko. Mesto je tiež známe výrobou postelí a posteľného príslušenstva. V súčasnosti je pracovnou destináciou pre ľudí z Litvy, Lotyšska, Poľska a Ruska.
Oldcastle

Oldcastle môže byť:
Platónske teleso

Platónske teleso je pravidelný konvexný mnohosten v priestore. Z každého vrcholu vychádza rovanký počet hrán a zároveň je obmedzený pravidelnými zhodnými mnohouholníkmi. Existuje nasledujúcich 5 platónskych telies v priestore.
Virginia (grófstvo Cavan)

Virginia (ír. "Acadh an Iúir") je mesto vo východnej časti Írska, v grófstve Cavan. Žije tu 4393 obyvateľov .
Leží v juhovýchodnej časti grófstva, pri vtoku rieky Blackwater do jazera Lough Ramor. Je lokalizované na križovatke cesty I. triedy č. N3 a regionálnych ciest č. R178, R194 a R195, juhovýchodne od Cavanu a severozápadne od Kells. 
Mesto bolo založené začiatkom 17. storočia ako zastávka dostavníkov na trase Dublin - Enniskillen, a bolo pomenované podľa anglickej kráľovnej Alžbety I. Virginia je strediskom farmárstva a mliekárenského priemyslu, tunajšia mliekáreň je súčasťou koncernu Glanbia a produkuje sušené mlieko a smotanu pre spoločnosť Baileys.
Athboy

Athboy (ír. "Baile Átha Buí") je mesto vo východnej časti Írska, v grófstve Meath. Žije tu 6 447 obyvateľov .
Leží na rieke Tremblestown, ktorej horný tok je pomenovaný podľa mesta, na križovatke cesty II. triedy č. N51 a cesty R154, západne od Navanu, severozápadne od Trimu a južne od Kells. Západne od mesta prechádza hranica grófstva Westmeath.
V stredoveku bolo mesto opevnené a patrilo k územiu The Pale. Zvyšky opevnenia sa zachovali za miestnym protestantským kostolom. Východne od mesta leží historicky významná lokalita Hill of Ward. V súčasnosti je prevažne poľnohospodárskeho charakteru.
Patriarcha

Patriarcha môže byť:
Louth (grófstvo)

Louth (, ír. "(Contae) Lú") je grófstvo v írskej provincii Leinster. Je to územne najmenšie grófstvo, správnym strediskom je Dundalk.
Poloha.
Grófstvo leží na pobreží Írskeho mora, jeho zálivu Dundalk Bay a lagúnového jazera Carlingford Lough. Na severe hraničí so Severným Írskom, na západe s grófstvom Monaghan a na západe i juhu s grófstvom Meath. Časť južnej hranice tvorí rieka Boyne.
Na severovýchode vybieha do mora polostrov Cooley so značne zvlneným reliéfom. Tu sa vypína aj najvyšší bod grófstva - Slieve Foye (588 m n. m.).
Najvýznamnejšie rieky pretekajúce grófstvom sú: Flurry, Castletown ústiaca do Dundalk Harbour, Fane, Glyde s Dee a spomenutá Boyne s prítokom Mattock.
Sídla.
Správnym strediskom grófstva je mesto Dundalk, ktoré je zároveň najľudnatejším mestom. Druhým najväčším mestom je Drogheda, ktoré sa rozširuje na územie grófstva Meath. Tretím najľudnatejším mestom je s veľkým odstupom Ardee. K významným sídlam ďalej patria: Blackrock, Carlingford, Castlebellingham, Clogherhead, Dunleer, Greenore, Louth, Omeath, Termonfeckin.
Doprava.
Východnou časťou územia prechádza významná dopravná spojnica Dublin - Belfast, jednak ako cestná - diaľnica M1, jednak ako železničná. Diaľnica vedie v úseku Drogheda/hranica s grófstvom Meath - Dunleer - Dundalk, končí severne od mesta a pokračuje ďalej na sever k severoírskej hranici ako cesta N1. K ďalším dôležitým cestám sa radia R132 (Drogheda - Dunleer - Dundalk), N52 (Dundalk - Ardee - Kells), N2 (Slane - Ardee - Carrickmacross), R178 (Dundalk - Carrickmacross), R173 (Dundalk - Carlingford - Omeath - Newry) a N53 (Dundalk - Castleblaney).
Železničná doprava je reprezentovaná spomenutou železničnou traťou, na ktorej sú na území grófstva dve železničné stanice (Drogheda, Dundalk). Z nej odbočuje v Droghede trať do Navanu, ktorá je však využívaná len pre nákladnú dopravu. 
V Dundalku je námorný prístav, ďalšie menšie prístavy sú v Greenore a Clogherhead. Prístav je tiež na rieke Boyne v Droghede.
Louth

Louth môže byť:
Laytown-Bettystown-Mornington

Laytown-Bettystown-Mornington je mesto vo východnom Írsku, v grófstve Meath. Bolo vytvorené na účely cenzu spojením troch samostatných obcí: Bettystown, Laytown a Mornington. V roku 2002 tu žilo spolu 5 597 obyvateľov.
Nachádza sa v najvýchodnejšej časti grófstva a zaberá dlhý pás pobrežia medzi ústiami riek Delvin na juhu a Boyne na severe, je vzdialené od (Mornington) po (Laytown) na východ až juhovýchod od Droghedy. Cez Laytown preteká ďalšia rieka - Nanny. Obcami prechádza regionálna cesta č. R150, na ktorú sa v Morningtone a Bettystowne napája cesta č. R151. Železničné spojenie na trati Dublin - Belfast zabezpečuje železničná stanica v obci Laytown.
Hajtman

Hajtman (v 30. rokoch 20. stor. aj "hejtman"; nárečovo aj "hejtman"; po česky "hejtman"; z nem. Hauptmann = kapitán) môže byť:
Interleukín 8

Interleukín 8 (značky: CXCL8, IL-8) je interleukín a chemokín zo skupiny CXC. Je to bunka imunitného systému človeka, ktorá sa stará o to, aby sa bojové bunky dostali ku ložisku zápalu.
Veľká Vápenica

Veľká Vápenica () je vrch v Nízkych Tatrách. Leží nad Heľpou, približne severovýchodne od Brezna. 
Poloha.
Výrazná pekne tvarovaná hoľa sa nachádza vo východnej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží na hranici Žilinského a Banskobystrického kraja, na pomedzí okresov Liptovský Mikuláš a Brezno a zasahuje na katastrálne územie obce Východná a Heľpa. Najbližšími sídlami sú južne situované obce Pohorelá, Heľpa a Závadka nad Hronom, severne leží osada Čierny Váh a severovýchodne obec Liptovská Teplička. Vrch je súčasťou Národného parku Nízke Tatry.
Opis.
Veľká Vápenica leží v hlavnom hrebeni Kráľovohoľských Tatier, medzi Kolesárovou () a Andrejcovou (). Západne masív vymedzuje sedlo Priehyba, východne sedlo Priehybka. Severným smerom susedí Malá Vápenica () a Medvedia (), východným Panská hoľa (), Ostrá () a Andrejcová, južným smerom dominuje Kľak () a západným Kolesárová, Zadná Široká () a Veľký bok (). Severozápadnú časť masívu odvodňujú do Váhu prítoky Ipoltice, východné rovnakým smerom jej prítok Dikula a voda z južných častí odteká do Hrona Krivuľou a potokom Hučanské. Vrcholom vedie Cesta hrdinov SNP.
Južné svahy sú zalesnené, porast s pásom kosodreviny a s výskytom limby dosahuje okraje vrcholovej plošiny. Severné a severovýchodné svahy sú hôľnaté. Vrchol je veľmi plochý s menšími porastmi kosodreviny. Sú tu väčšie skalné útvary, ktoré sú až bizarne modelované. 
Výhľady.
Hrebeň i vrcholovú časť pokrýva len nízka hôľna vegetácia, umožňujúca kruhový rozhľad. Pri vhodných podmienkach je možné pozorovať okolité vrcholy Nízkych Tatier, no tiež Vysoké a Západné Tatry, Chočské vrchy, Poľanu, Veporské a Stolické vrchy.
Deltaéder

Deltaéder je mnohosten ohraničený výlučne rovnostrannými trojuholníkmi.
Nemecká kopa

Nemecká kopa alebo bioparenisko alebo biozáhon je metóda kompostovania na spracovanie prevažne drevných odpadov ako sú haluzovina, drobné konáre, odrezky a pod. 
Vytvára sa tak, že sa najprv vykope jama v tvare záhonu do hĺbky asi 30 cm. Do jamy sa čo najtesnejšie umiestnia konáre, na spodok hrubé, na vrch tenké. Na vrch sa môže umiestniť odpad z kuchyne alebo menej dozretý kompost. To celé sa prekryje navlhčeným kartónom. Na kartón sa umiestni kompost alebo hlina, ktorá sa vykopala zo záhonu.
Vďaka aeróbnemu rozkladu dreviny sa časom začne uvoľňovať teplo, ktoré umožňuje na povrchu kopy vysádzať teplomilnejšie rastliny.
Činidlo

Činidlo (iné názvy: reagencia, reagent, reagens, agens) je:
Tetracyklín

Tetracyklín, predávaný pod rôznymi názvami, je orálne antibiotikum patriace medzi tetracyklíny, ktoré sa používa na liečenie mnohých infekcií, vrátane akné, cholery, brucelózy, moru, malárie a syfilisu. Tetracyklín spôsobuje inhibíciu bakteriálnej proteosyntézy.
Medzi bežné vedľajšie účinky patrí zvracanie, hnačka, vyrážka a strata chuti do jedla. Okrem toho medzi ne patrí zlý vývoj zubov, ak sa toto liečivo používa u detí do 8 rokov, problémy s obličkami a rýchle spálenie na slnku. Použitie počas tehotenstva môže ublížiť plodu.
Tetracyklín bol patentovaný v roku 1953 a komerčne sa začal používať v roku 1978. Je na zozname esenciálnych liečiv WHO a je dostupný ako generikum. Tetracyklín bol pôvodne vyrobený z baktérií rodu "Streptomyces".
Trim (mesto v Írsku)

Trim (ír. "Baile Átha Troim") je mesto vo východnej časti Írska v grófstve Meath, bývalé sídlo grófstva. 
V roku 2016 tu žilo 9 194 obyvateľov.
Leží na rieke Boyne v nadmorskej výške , západne od mesta ústi do Boyne rieka Tremblestown, kým východne od neho rieka Knightsbrook. Trim je vzdialený severozápadne od Dublinu a JJZ od Navanu, nachádza sa na križovatke ciest R154, R158, R160 a R161. 
V meste stojí najväčší normandský zámok v západnej Európe, Trim Castle, postavený na konci 12. storočia v súvislosti s normandskou inváziou na východné pobrežie Írska. K ďalším pozoruhodnostiam patria: miestna radnica, anglikánsky kostol sv. Patrika, zvyšky stredovekého mestského opevnenia, opátstvo Newtown Abbey a budova súdu. 
Každoročne sa tu koná prehliadka starých automobilov Trim Car Show (v júli, od roku 1985), festival Trim Haymaking Festival spojený s tradičným sušením prvého sena (polovica júna) a tiež prehliadka psov, koní a hospodárskych zvierat Trim Agricultural Show (prvý týždeň v septembri).
 severovýchodne od centra mesta, pri ceste do Navanu, sa nachádza vojenské i športové letisko "Trim Airfield", ktoré má jednu dráhu dlhú . Let na Dublinské medzinárodné letisko trvá cca 15 minút.
Summerhill

Summerhill môže byť:
Enfield (Írsko)

Enfield (ír. "An Bóthar Buí", niekedy označované ako "Innfield") je mesto vo východnej časti Írska, v grófstve Meath. Žije tu 3 239 obyvateľov (2016).
Nachádza sa na pravom brehu kanála Royal Canal a v blízkosti rieky Blackwater, v južnej časti grófstva a pri hranici s grófstvom Kildare. Južným okrajom mesta prechádza diaľnica M4, leží na hlavnej železničnej trati Dublin - Galway. Je vzdialené ZSZ od Dublinu, južne od Trimu a severovýchodne od Edenderry, v meste sa križujú cesty R148, R159 a R402. 
V 90. rokoch 18. storočia tu postavili zájazdný hostinec pre dostavníky na trase Dublin - Mullingar, ktorý bol pôvodne pomenovaný The New Inn. Stojí tu malý pivovar. Pri Royal Canal (západne od centra mesta) sa nachádza prístavisko a lodenica.
Dunshaughlin

Dunshaughlin (ír. "Dún Seachlainn") je mesto vo východnej časti Írska, v grófstve Meath. Žije tu 3 384 obyvateľov .
Leží vo východnej časti grófstva, v pramennej oblasti riek Tolka a Skane, severozápadne od Dublinu a juhovýchodne od Navanu. Nachádza sa na križovatke cesty I. triedy č. N3 a regionálnej cesty R125.
V súčasnosti je satelitným mestom Dublinu a v pláne je výstavba železničnej stanice na trati Clonsilla - Navan. Pôvodná železničná stanica stála v susednej obci Drumree .
Dunboyne

Dunboyne (ír. "Dún Búinne") je mesto vo východnej časti Írska, v grófstve Meath. Žije tu 5 713 obyvateľov . Je súčasťou dublinskej aglomerácie.
Nachádza sa na rieke Castle River, ktorá v blízkosti mesta ústi do rieky Tolka, v nadmorskej výške Leží neďaleko cesty I. triedy č. N3 a na križovatke ciest R156 a R157, severozápadne od centra Dublinu. Susednými mestami sú Maynooth ( na juhozápad), Dunshaughlin ( na severozápad), Ratoath ( na sever), Leixlip ( na juh) a Blanchardstown ( na juhovýchod). východne od mesta prechádza hranica grófstva Fingal.
Miestna železničná stanica bola uzavretá v roku 1963, ale do roku 2010 sa plánuje otvorenie novej na železničnej trati Clonsilla - Navan. Mesto je spojené s centrom Dublinu autobusovými linkami č. 70, 70X, 70N a 270. V súčasnosti je jedným zo satelitných sídiel Dublinu a zaznamenáva rýchly nárast obyvateľstva.
Ratoath

Ratoath (ír. "Ráth Tó") je mesto vo východnej časti Írska, v grófstve Meath. Žije tu 7 249 obyvateľov .
Leží na rieke Broad Meadow Water, na križovatke ciest R125 a R155, severozápadne od Dublinu. Susednými mestami sú Ashbourne ( na východ), Dunboyne ( na juh), Dunshaughlin ( na západ), Duleek ( na sever) a Navan ( na severozápad).
Ratoath je v súčasnosti satelitným mestom Dublinu a zaznamenáva rapídny nárast obyvateľstva (v r. 1996 tu žilo 1 061 obyvateľov, kým v r. 2006 už 7 249 obyvateľov, t. j.. 583% nárast). Južne od mesta sa nachádza dostihová dráha Fairyhouse, kde sa pravidelne usporadúvajú dostihy Irish Grand National.
Ashbourne

Ashbourne je názov niekoľkých sídiel:
M2 (linka budapeštianskeho metra)

M2 alebo „Kelet–nyugati metróvonal“ (), hovorovo Piros metró () je druhou z liniek budapeštianskeho metra. Otvorená bola v roku 1970. Je dlhá a nachádza sa na nej 11 staníc. Linka je linkou budapeštianskeho metra, ktorá vedie popod Dunaj do Budína. So starým metrom sa stretáva v stanici Deák Ferenc tér.
Dejiny.
Po druhej svetovej vojne, rozvíjajúca metropola už socialistického Maďarska potrebovala nové linky metra. Plány na výstavbu nových tratí existovali už z rokov, kedy bola otvorená prvá linka. Prvé plány dnešných liniek M2 a M3 existovali už v roku 1942. S výstavbou za pomoci sovietskej techniky sa malo začať v roku 1950. 
Linka M2 mala spojiť dve hlavné vlakové stanice, Keleti pályaudvar a Déli pályaudvar. Dokončená mala byť už v roku 1955. Avšak z finančných a ekonomických dôvodov výstavba ustala a opäť sa začalo stavať až v roku 1963. 
Prvý úsek so siedmimi stanicami medzi Őrs vezér tere a Deák Ferenc tér otvorili 2. apríla 1970. Zvyšný úsek, medzi Deák Ferenc tér a Déli pályaudvar otvorili o dva roky neskôr, v decembri roku 1972.
Na linke M2 prebiehala od roku 2004 kompletná rekonštrukcia, pri ktorej boli vymenené obklady staníc a eskalátory, z ktorých mnohé mali už viac ako 20 rokov. Stanice Blaha Lujza tér a Kossuth Lajos tér boli opravené v roku 2004. Ďalší rok nasledovali stanice Batthyány tér, Astoria a Keleti pályaudvar. V roku 2006 sa rekonštruovali stanice Déli pályaudvar, Széll Kálmán tér a hlavná prestupná stanica Deák Ferenc tér. 
Vozový park.
Na linke premávajú nové vozne typu Alstom.
Ashbourne (Írsko)

Ashbourne (ír. "Cill Dhéagláin") je mesto vo východnej časti Írska, v grófstve Meath. Žije tu 8 528 obyvateľov .
Leží na rieke Broad Meadow Water v nadmorskej výške Nachádza sa SSZ od Dublinu, na ceste R135, ktorá bola pôvodne cestou I. triedy č. N2, pričom po výstavbe cestného obchvatu mesta v r. 2005 (vedie západne od mesta), bola prekategorizovaná. Južne od mesta sa križuje s cestou R125. Severne a východne od mesta prechádza hranica grófstva Fingal.
Mesto zaznamenáva v posledných rokoch prudký nárast obyvateľstva, stalo sa satelitným sídlom Dublinu, pričom 12% obyvateľstva Ashbourne nie je írskeho pôvodu a pochádza z Litvy, Poľska a Spojeného kráľovstva. Po Navane je druhým najľudnatejším mestom grófstva Meath.
Ashbourne má výborné autobusové spojenie s Dublinom (Bus Éireann), nočné spoje zabezpečuje Dublin Bus autobusovou linkou 40N cez Finglas. Najbližšími mestami sú Ratoath ( na západ), Swords ( na juhovýchod), Duleek ( na sever) a Navan ( na severozápad).
Dejvická (stanica pražského metra)

Dejvická (do roku 1991 Leninova) je jedna zo staníc pražského metra na linke A. Nachádza sa pod Vítězným náměstím vo štvrti Dejvice. Bola otvorená 12. augusta 1978. Od svojho otvorenia až do 6. apríla 2015 bola začiatočnou aj koncovou stanicou linky A.
Charakteristika stanice.
Stanica je hĺbená, založená v jame, konštruovaná ako dlhodobá koncová stanica. Za stanicou sa nachádzajú dve odstavné a dve obratové koľaje. Vrátane týchto koľají je stanica dlhá 301 m a nachádza sa v hĺbke 11 m pod Evropskou ulicou. Z nástupišťa, ktoré nemá stĺpy a vlastne je iba veľkou halou, vedú dva výstupy, každý do svojho vestibulu. Tie sú spojené podzemnou pasážou vedúcou ponad nástupište. V roku 2011 sa v stanici začali práce v súvislosti s napojením na nový budovaný úsek linky A do stanice Nemocnice Motol (stanica pražského metra)). Tento nový úsek bol otvorený 6. apríla 2015.
Stanica je obložená keramickými glazovanými tvárnicami typu Hurdis v rôznych farbách, pričom prevláda biela, zelená a hnedá farba. Východný vestibul stanice zdobila busta Vladimíra Iľjiča Lenina a verše Vladimíra Majakovského. Oba objekty boli po prevrate demontované. Stavebné náklady na stanicu dosiahli 301 miliónov Kčs.
Stanica taktiež slúži ako autobusové nádražie pre autobusy regionálnej dopravy v rámci PID z Prahy 6, letiska Ruzyně a priľahlých obcí a autobusy z blízkych miest napojených rýchlostnou cestou R7 z Kladna, Slaného či Chomutova.
Zónovanie (permakultúra)

Zónovanie v permakultúre označuje metódu usporiadanie prvkov v priestore podľa toho, ako často ich obsluhujeme alebo navštevujeme. Prvky, ktoré navštevujeme najčastejšie (napr. skleník, záhradka), sa umiestňujú najbližšie k domu, zatiaľčo zriedkavo navštevované miesta (sad, les) umiestňujeme najďalej od domu. Zóny sú číslované od 0 do 5 podľa blízkosti k centru aktivít, ktorým je obvykle dom (v prípade zónovania domáceho hospodárstva) alebo aj napr. obec (v prípade zónovania regiónu).
Můstek (stanica pražského metra)

Můstek je jedna z troch prestupných staníc pražského metra. Nachádza sa na linkách a . Nachádza sa priamo pod Václavským námestím a rovnomennou križovatkou v centre Prahy.
Charakteristika stanice.
Už v prvých projektoch bola zmienka o linke metra, ktorá by viedla pod Václavským námestím a neasanovanou časťou Starého Města. Vedenie dnešných liniek a sa objavilo už aj v ďalších projektoch z 20. a 30. rokov 20. storočia, a tak bolo jasné, že v mieste ich križovania bude treba vybudovať prestupnú stanicu. S jej výstavbou sa začalo až v prvej polovici 70. rokov. Nová stanica umiestnená v osi Václavského námestia bola umiestnená pod povrchom, pričom pri výstavbe sa využil podchod pod vtedajšou rušnou dopravnou križovatkou.
Na linke bola stanica Můstek otvorená 12. augusta 1978. V tej dobe to bola jediná razená stĺpová stanica v pražskom metre. Jej výstavba stála 697 miliónov Kčs. Cestujúci na linke mohli stanicu využívať až od roku 1985, v rámci sprevádzkovania úseku I.B. Do strednej lode stanice na linke bolo treba nainštalovať prestupné eskalátory, ktoré do istej miery obmedzili priestor pre cestujúcich.
Celá výstavba stanice na linke v rokoch 1977 až 1985 stála 552 miliónov Kčs. a vynútila si premiestnenie sochy Josefa Jugmanna ďalej od stredu námestia.
Linka A.
Stanica má tri lode. Jej stredný tunel je dlhý a má spolu 24 párov stĺpov. Nachádza sa pod povrchom a má dva výstupy – jeden vychádza eskalátorovým tunelom do podpovrchového vestibulu, ktorý sa nachádza približne v polovici Václavského námestia a druhý vedie obdobne pod križovatkou [Můstek. Najprv tu boli namontované sovietske eskalátory, ktoré boli v roku 1993 vymenené.
Stanica je obložená konvexnými a plochými hliníkové dosky v dominantnom odtieni žltej farby „champagne“. Stĺpy sú obložené hnedým mramorom a lemujú ich zlaté prelisované pruhy. Obrovské priestory vestibulu pod ulicou Na Můstku sú vyplnené obchodmi, pričom im dominuje zachovaný mostík, umiestnený za zábradlím a štýlovo nasvietený. Vo vestibule sa nachádza aj vitráž zobrazujúca spoluprácu medzi krajinami RVHP.
Stanica sa nachádza medzi stanicami Staroměstská a Muzeum.
Linka B.
Nachádza sa pod "Ulicou 28. října", pod úrovňou nástupišťa na linke a celkovo pod povrchom. Stanica má tri lode so stĺpmi a prevýšenou strednou loďou s razenými prestupnými chodbami. Má jeden výstup a vestibul. Nástupištia zdobí keramický pruh nesúci názov stanice a biely smaltovaný plech, ktorým sú obložené steny.
Stanica sa nachádza medzi stanicami Národní třída a Náměstí Republiky.
Povodne v roku 2002.
Počas povodní v roku 2002 došlo k zaplaveniu dolnej časti stanice na linke a to v smere od Námestia Republiky. Nástupište sa síce naplnilo vodou, ale hladina nejakú dobu ďalej nestúpala po prestupných chodbách smerom k nástupištiam na linke , keďže boli uzatvorené tlakové uzávery. Nakoniec však tlak vody prerazil priečku a voda sa dostala aj do vyššej časti stanice odtiaľ do celého úseku I.A.